ai4bharat/Pralekha huggingface dataset:
وزارت دفاع
محکمہ دفاع نے سوچھتا پر خصوصی مہم 3.0 کے نفاذ کے مرحلے کا آغاز کیا
محکمہ دفاع سوچھتا پر خصوصی مہم 3.0 کے نفاذ کے مرحلے  میں داخل ہو گیا ہے۔ عوامی شکایات، بین وزارتی مشاورت، پارلیمانی یقین دہانیوں اور ریاستی حکومت کے حوالہ جات جیسے مختلف پیرامیٹر پر زیر التوا معاملوں کی تفصیلات کو زیر التوا معاملات کو نمٹانے کے لیے وقف خصوصی مہم  پورٹل پر درج کیا گیا ہے۔
04.10.2023 تک، جائزہ لینے کے لیے کل 14,465 طبعی فائلوں کی نشاندہی کی گئی ہے جن میں سے 5,018 ایسی فائلوں کا پہلے ہی جائزہ لیا جا چکا ہے اور 2,656 ایسی فائلوں کو کام کی تکمیل کے بعد بند کرنے کی تجویز کی گئی ہے۔ اس کے علاوہ، کل 21,996 مربع فٹ جگہ حاصل کی گئی ہے اور ردی اور دیگر متروک اشیا کو ٹھکانے لگانے کے ذریعے 4,28,500 روپے کی آمدنی ہوئی ہے۔
یاد رہے کہ خصوصی مہم 3.0 کے تیاری کے مرحلے کے دوران، محکمہ دفاع نے ہندوستان بھر میں کل 3066 مقامات/ جگہوں کی نشاندہی کی تھی جہاں لوگوں پر مرکوز فکر کے ساتھ سوچھتا ابھیان شروع کیا جانا ہے۔ یہ مقامات مختلف تنظیموں سے متعلق ہیں جیسے کنٹرولر جنرل آف ڈیفنس اکاؤنٹس، بارڈر روڈز آرگنائزیشن، ملٹری ہسپتال، ڈائریکٹوریٹ جنرل آف نیشنل کیڈٹ کور، انڈین کوسٹ گارڈ، سینک اسکول، کینٹین اسٹورز ڈیپارٹمنٹ اور کنٹونمنٹس۔ اس کے علاوہ محکمہ 3100 گاڑیوں کو نیلام کرنے اور 40 کروڑ روپے کی آمدنی حاصل کرنے کا بھی منصوبہ بنا رہا ہے۔
جیسا کہ وزیر دفاع نے پچھلے سال تسلیم کیا تھا، مہاتما گاندھی کی طرف سے شروع کی گئی صفائی مہم وزیر اعظم نریندر مودی کی دور اندیش قیادت میں ملک گیر تحریک کی شکل اختیار کر گئی ہے، جو جغرافیائی حدود کو عبور کر کے ہمارے ملک کے ہر کونے میں پھیل گئی ہے۔
صدر جمہوریہ کا سکریٹریٹ
صدر جمہوریہ ہند نےلکشمی پت سنگھانیا آئی آئی ایم لکھنؤ نیشنل لیڈر شپ ایوارڈز -2018پیش کئے
صدر جمہوریہ نے کہا کہ ضرورت اس بات کی ہے کہ ہم اپنے جوانوں کی پرورش وپرداخت اس طرح کریں کہ وہ اپنے لئے جس پیشے کا انتخاب کریں اُن میں اور اپنی سماجی زندگی میں لیڈر بن سکیں
نئی دہلی،09؍ دسمبر، صدر جمہوریہ ہند جناب رام ناتھ کووند نے آج یعنی 9 دسمبر 2019 کو نئی دہلی میں لکشمی پت سنگھانیا آئی آئی ایم لکھنؤ نیشنل لیڈر شپ ایوارڈز 2018 پیش کئے۔
اس موقع پر اظہار خیال کرتے ہوئے صد رجمہوریہ نے کہا کہ آزادی کے بعد سے ہندوستان نے قومی زندگی کے مختلف شعبوں میں زبردست پیش رفت کی ہے۔ معیشت سے لے کر سائنس و ٹیکنالوجی تک ، صحت ، دیکھ بھال سے لے کر تعلیم تک، خواتین کو با اختیار بنانے سے لے کر سماجی انصاف تک، ہم نے زبردست پیش رفت کی ہے۔ دنیا نے ہمارے جمہوری اداروں ، معاشی قوت ، سائنسی جواں مردی، ثقافت اور تنوع کا نوٹس لیا ہے۔ تاہم اب بھی ہمیں بڑے چیلنجوں کا سامنا ہے جسے دور کئے جانے کی ضرورت ہے۔ ہمیں ماحولیاتی تبدیلی ، شمولیت پر مبنی ترقی کی کوششوں، ایک صنعت کارانہ کلچر کے فروغ ، اپنے قدرتی وسائل کے تحفظ اور سماج کے کمزور ترین طبقات کے لئے انصاف کو یقینی بنائے جانے جیسے مسائل کا اجتماعی طور پر حل نکالنے کی ضرورت ہے۔یہ کوئی معمولی چیلنجز نہیں ہیں لیکن ہم نے اعلیٰ معیارات قائم کرنے کے عزم کا اظہار کیا ہے۔ مختلف شعبوں میں صحیح قیادت کی بدولت ہم ان چیلنجوں پر قابو پاسکتے ہیں۔
صدر جمہوریہ نے کہا کہ قیادت ہمارے مستقبل کی وہ بنیاد ہے جس پر ہمیں اپنے ملک کی تعمیر کرنی ہے۔ ضرورت اس بات کی ہے کہ ہم نوجوانوں کی پرورش وپرداخت اس طرح کریں کہ وہ اپنے لئے جس پیشے کا انتخاب کریں، ان میں اور اپنی سماجی زندگی میں بھی قائدانہ کردار ادا کرسکیں۔ ان کے خیال میں تعلیم ہی اس کا واحد جواب ہے۔ یہی وہ مقام ہے جہاں آئی آئی ایم لکھنؤ جیسے ادارے اپنا اہم کردار ادا کرتے ہیں۔
صدر جمہوریہ نے کہا کہ تعلیم کے علاوہ مستقبل کے اپنے لیڈروں کی پرورش و پرداخت ہم مختلف شعبہ ہائے حیات میں انہیں بہترین رول ماڈل دستیاب کراکر ، کرسکتے ہیں۔ لکشمی پت سنگھانیا - آئی آئی ایم لکھنؤ نیشنل لیڈر شپ ایوارڈ کا مقصد بھی یہی ہے۔ آج جو ایوارڈز دئے گئے ہیں وہ اُن لوگوں کی کار کردگی کا اعتراف ہے ، جنہوں نے ایسی راہوں پر چلنے فیصلہ کیا، جن کا انتخاب کم لوگ کرتے ہیں اور جنہوں نے امتیازی کار کردگی پیش کرنے کے تئیں اپنے جذبے اور خواہش کا اظہار کیا۔ ایسا کرکے وہ ہماری زندگیوں میں قابل ذکر تبد یلی لائے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5675
(Visitor Counter : 50
صدر جمہوریہ کا سکریٹریٹ
صدر جمہوریہ ہند نے گورکھپور میں مہایوگی گورکھ ناتھ وشوودیالیہ کا افتتاح کیا
نئی دہلی، 28/اگست2021 ۔ صدر جمہوریہ ہند جناب رام ناتھ کووند نے آج  گورکھپور، اترپردیش میں مہایوگی گورکھ ناتھ وشو ودیالیہ کا افتتاح کیا۔
اس موقع پر صدر جمہوریہ ہند نے کہا کہ اعلیٰ تعلیم کے شعبے میں بھارت کی قابل فخر تاریخ رہی ہے۔ تکشیلا میں دنیا کی پہلی یونیورسٹی سے نالندہ، ادنت پوری، وکرم شیلا اور ولبھی یونیورسٹیوں تک روایت کچھ وقت تک کے لئے پھیکی پڑگئی تھی، لیکن ہمارے سائنس دانوں، ڈاکٹروں اور اساتذہ نے اپنی ذہانت اور تندہی سے دنیا کو مسلسل متاثر کیا ہے۔ انھوں نے ہم سبھی میں یہ یقین پیدا کیا ہے کہ ہمارے طلباء علوم کی ہماری قدیم روایت کو آگے بڑھانے کی اہلیت رکھتے ہیں۔ انھوں نے اس یقین کا اظہار کیا کہ مہایوگی گورکھ ناتھ وشوودیالیہ ایسے صلاحیت مند طلباء تیار کرے گا جو خودکفیل، مضبوط اور صحت مند بھارت کی تعمیر میں تعاون دے سکیں گے۔
صدر جمہوریہ ہند نے کہا کہ یہ یونیورسٹی وقت کی ضرورت کو پیش نظر رکھتے ہوئے یوگ، آیوروید، طبی تعلیم، اعلیٰ تعلیم اور تکنیکی تعلیم وغیرہ کے نصاب چلائے گی۔ یہ یونیورسٹی اعلیٰ معیار کی تحقیق کی حوصلہ افزائی کے ساتھ ساتھ طلباء کے لئے پیشہ وارانہ تعلیم اور فروغ ہنرمندی کے کورسیز بھی چلائے گی۔
صدر جمہوریہ ہند نے کہا کہ قومی تعلیمی پالیسی 2020 میں یہ تصور پیش کیا گیا ہے کہ تعلیم اخلاق کی تعمیر کرے۔ تعلیم سے طلباء میں اخلاقیت، منطقیت، رحم دلی اور حساسیت کے فروغ کے ساتھ ساتھ انھیں روزگار کے حصول کے لائق بنایا جانا چاہئے۔ قومی تعلیمی پالیسی کا ایک مقصد ہمارے اداروں کے نصاب اور تعلیمی علوم میں بہتری لانا ہے اور ساتھ ہی ساتھ بدلتی ہوئی دنیا میں شہریوں کے طور پر ان کے بنیادی فرائض اور آئینی اقدار کے ساتھ ساتھ ان کے کردار اور ذمہ داریوں کے بارے میں طلباء کے مابین بیداری پیدا کرنا ہے۔
صدر جمہوریہ ہند نے کہا کہ تعلیم کی اشاعت کے توسط سے سماجی فلاح و بہبود کے ہدف کے ساتھ 1932 میں قائم شدہ مہارانا پرتاپ ایجوکیشنل کونسل شمالی بھارت میں اور بالخصوص مشرقی اترپردیش میں تقریباً 50 تعلیمی ادارے چلارہی ہے۔ انھیں یہ جان کر خوشی ہوئی ہے کہ ان اداروں میں جدید تعلیم کی سہولت فراہم کرنے کے علاوہ طلباء کی شخصیت کی جامع ترقی پر زور دیا جارہا ہے۔
صدر جمہوریہ نے کہا کہ گورکش پیٹھ صدیوں سے بھارت کی سماجی – اقتصادی بیداری میں اہم رول ادا کررہا ہے۔ بھارت کی تحریک آزادی کے دوران اس پیٹھ نے سیاسی بیداری پیدا کرنے میں اہم رول ادا کیا تھا۔ شری گورکش پیٹھ اب بھی عوامی بیداری، عوامی خدمات، تعلیم اور طبی خدمات کا مرکز بنا ہوا ہے۔
صدر جمہوریہ کی مکمل تقریر کے لئے یہاں کلک کریں
https://static.pib.gov.in/WriteReadData/specificdocs/documents/2021/aug/doc202182821.pdf
بجلی کی وزارت
مرکزی کابینہ نے توانائی کی موثریت / توانائی کے بچاؤ کے میدان میں ہند-فرانس مفاہمتی عرضداشت کو منظوری دے دی
نئی دہلی 07 دسمبر۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں توانائی کی موثریت /توانائی کی بچاؤ کے میدان میں ہند-فرانس مفاہمتی عرضداشت کو منظوری دے دی گئی ۔ اس مفاہمتی عرضداشت پر 17 اکتوبر 2018 کو دستخط کئے گئے تھے۔
نمایاں اثرات :
یہ ایک سائنسی اور تکنیکی معاہدہ ہے جس میں صرف تکنیکی معاونت کے میدان میں تعاون اور معلومات کا باہمی لین دین شامل ہے۔ امید کی جاتی ہے کہے اس مفاہمتی عرضداشت کی رو سے توانائی کی اضافہ شدہ موثریت سے متعلق ٹکنالوجی اور پروگرام نیز پالیسیوں پر متعلقہ معلومات کا آپس میں لین دین ممکن ہوسکے گا۔
فوائد :
ا س مفاہمتی عرضداشت کے نتیجے میں انرجی کی موثریت کے بارے میں بیداری پیدا کی جاسکے گی، کاربن ڈائی آکسائڈ گیس کے اخراج کے تجزیہ اور استعمال کے طریقوں کو فروغ دیا جاسکے گا اور آئی این ڈی سی کے لئے عالمی پیمانے پر گیسو ں کے اخراج کے جی ایچ جی کے اعدووشمار معلوم کئے جاسکیں گے ۔علاوہ ازیں برقی ذرائع آمدورفت پر توجہ کے ارتکاز کے ساتھ پائیدار رابطہ کاری کو بھی اس عرضداشت کے تحت فروغ دیا جاسکے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-6104
(Visitor Counter : 43
وزارت خزانہ
اشیا اور خدمات ٹیکس کی دوسری سالگرہ یکم جولائی 2019 کو منائی جائے گی
نئیدہلییکم جولائی ۔اشیا اور خدمات ٹیکس  کی دوسری سالگرہ کل منائی جائے گی۔ اس تقریب کی صدارت خزانے اور کارپوریٹ امور کے مرکزی وزیر مملکت جناب انوراگ ٹھاکر کریں گے ۔
اقتصاری امور کے محکمے کے سکریٹری جناب سبھاش سی گرگ ، مالیہ کے سکریٹری ڈاکٹر اجے بھوشن پانڈے ، وزارت خزانہ کے سکریٹری جناب پی کے داس ، سی بی آئی سی کے چیئرمین ،سی بی آئی سی کے ممبران اور بھارت سرکار کی مختلف وزارتوں کے سینئیر افسران بھی اس تقریب میں شرکت کریں گے ۔کامرس ،تجارت اور صنعت کے ایوان کے سینئیر عہدے داران بڑی تعداد میں اس موقع پر موجود رہیں گے۔ پورے ملک میں تمام ریاستوں اور مرکز کے زیر انتظام علاقوں میں اسی طرح کی تقریبات منائی جائیں گی۔
جی ایس ٹی کی شروعات یکم جولائی 2017 کو یعنی 30جون 2017 کی آدھی رات کو پارلیمنٹ کے سینٹرل ہال میں ایک شاندار تقریب کے دوران ہوئی تھی۔ اس لئے حکومت ، تجارت اور صنعت کے ساجھیداروں کے ساتھ مل کر یکم جولائی 2019 کو جی ایس ٹی کی دوسری سالگرہ منارہی ہے ۔
جی ایس ٹی پر عمل درآمد چیلنجوں بھرا رہا ہے ۔ خاص طور پر ابتدائی مہینوں میں ، لیکن تجارت اور صنعت کے تعاون اور ریاستوں نیز سی بی آئی سی کے جی ایس ٹی سے متعلق حکام کی ان تھک خدمات کی وجہ سے ان چیلنجوں پر قابو پایا جاسکا اور اب جی ایس ٹی پر موثر طریقے پر کام ہورہا ہے ۔اس لئے حکومت ساتھ میں بڑھنے اور سب کو ساتھ لے کرچلنے کے سچے جذبے کی یاد میں یہ تقریب منارہی ہے ۔
اس موقع پر ایک کتاب کا اجرا بھی عمل میں آئے گا،جس کا عنوان ہے : ’’ جی ایس ٹی فار ایم ایس ایم ای ‘‘ سی بی آئی سی کے اُن سرکردہ افسران کو ، جنہوں نے جی ایس ٹی پرعمل درآمد کے معاملے میں سخت محنت کی ہے ، جناب انوراگ ٹھاکر کی طرف سے ’جی ایس ٹی کمینڈیشن سرٹیفکیٹس‘ دئے جائیں گے ۔
جی ایس ٹی کی شروعات بھارتی معیشت کے لئے تبدیلی لانے والا ذریعہ ثابت ہوا ہے ۔اس نے کئی طرح کے پیچیدہ باولواسطہ ٹیکس ڈھانچے کی جگہ ایک آسان ،شفاف اور ٹکنالوجی پر مبنی ٹیکس نظام قائم کیا ہے ۔جی ایس ٹی نے بھارت کو ایک واحد اور مشترکہ منڈی سے مربوط کردیا ہے اور بین ریاستی تجارت اور کامرس کی رکاوٹوں کو دور کردیا ہے ۔ٹیکسوں کی تعداد کو کم کرنے اور لین دین پر آنے والی لاگت میں کمی کے ذریعہ اس سے کاروبار کرنے کی راہ آسان ہوجائے گی اور اس سے ’میک ان نڈیا‘ اسکیم کو فروغ حاصل ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
U-2708
(Visitor Counter : 64
نوجوانوں کے امور اور کھیل کود کی وزارت
نوجوانوں کے لئے کھیلوں کو فروغ دینے کی اسکیمیں
نئی دہلی، 18 جولائی 2019/
نوجوانوں کے امور اور کھیلوں کے وزیر مملکت  جناب کرن رجیجو نے آج لوک سبھا میں ایک تحریری جواب میں کہا کہ اسپورٹس اتھارٹی آف انڈیا نےملک کی مختلف ریاستوں میں واقع اپنے 273 کھیل مرکز کے ذریعہ کھیلوں کو فروغ دینے کی بہت سی اسکیمیں نافذ کی ہیں۔ یہ اسکیمیں اڈیشہ سمیت ملک کے دیہی علاقوں کا احاطہ کرتی ہیں۔ فی الحال 14236 باصلاحیت کھلاڑیوں نیز 8698 پانے والوں کو 27 مختلف کھیلوں میں تربیت دی جارہی ہے۔ مزید یہ کہ کھیلو انڈیا اسکول گیمز 2018 میں 1178 باصلاحیت کھلاڑیوں اور کھیلو انڈیا یوتھ گیمز 2019 میں 2437 باصلاحیت کھلاڑیوں کو مزید تربیت کے لئے کھیلو انڈیا اسکیم کے تحت سلیکٹ کیا گیا ہے، تاکہ وہ مختلف قومی اور بین الاقوامی مقابلوں میں نمایاں کارکردگی پیش کرسکیں۔ چونکہ کھیل کود ایک ریاستی موضوع ہے لہٰذا کھیلوں کے بنیادی ڈھانچے کی تشکیل سمیت کھیلوں کے فروغ کی ذمہ داری ریاست اور مرکز کے زیر انتظام علاقوں کی سرکاروں پر ہے۔ مرکزی حکومت کھیلو انڈیا جیسی مختلف اسکیموں کے تحت کھلاڑیوں کو مالی امداد، کوچنگ اور تربیتی سہولیات کے لئے امداد فراہم کرکے ریاست ؍ مرکز کے زیر انتظام علاقوں کی سرکاروں کی کوششوں کو فروغ دیتی ہے۔
نوجوانوں کے امور اور کھیلوں کی وزارت اسپورٹس اتھارٹی آف انڈیا  کے ذریعہ قائم کئے گئے تربیتی سینٹروں کے ذریعہ کھیلوں کے فروغ کے سلسلے میں اسکیموں کے نفاذ کے واسطے ایس اے آئی کو فنڈ فراہم کرتی ہے۔ انہوں نے بتایا کہ کھیلو انڈیا اسکیم کے تحت کھیلوں کے بنیادی ڈھانچے کے فروغ کے لئے خامیوں کو دور کرنے کے لئے ریاستوں اور مرکز کے زیر انتظام علاقوں کو فنڈز جاری کئے گئے ہیں۔
نوجوانوں کے امور اور کھیلوں کی وزارت کی جانب سے نافذ کی گئیں کھیلوں کے فروغ کی مختلف اسکیمیں قبائلی لوگوں سمیت ملک کی پوری آبادی کو فراہم کرائی جاتی ہیں۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 3232
(Visitor Counter : 70
وزیراعظم کا دفتر
وزیر اعظم نے برطانیہ کے وزیراعظم عالی جناب بورس جانسن سے ٹیلی فون پر بات چیت کی
نئی دہلی، 11/اکتوبر2021 ۔ وزیر اعظم جناب نریندر مودی نے برطانیہ کے وزیر اعظم عالی جناب بورس جانسن سے آج ٹیلی فون پر بات چیت کی۔
دونوں لیڈروں نے اس سال کے اوائل میں ہوئی ورچول سربراہ میٹنگ کے بعد دو فریقی تعلقات کی سمت میں ہوئی پیش رفت کا جائزہ لیا اور اس سربراہ میٹنگ کے دوران منظور کئے گئے روڈمیپ 2030 کے تحت کئے گئے اقدامات پر اطمینان کا اظہار کیا۔ دونوں لیڈروں نے بڑھی ہوئی تجارتی شراکت داری کی سمت میں ہوئی پیش رفت کا بھی جائزہ لیا اور دونوں ملکوں کے درمیان تجارتی و سرمایہ کاری روابط میں تیزی کے ساتھ توسیع کے امکانات پر اتفاق کیا۔
دونوں لیڈروں نے نومبر 2021 کے اوائل میں گلاسگو میں ہونے والی یو این ایف سی سی سی سی او پی-26 میٹنگ کے تناظر میں آب و ہوا کی تبدیلی سے متعلق امور پر تفصیلی تبادلہ خیال کیا۔ وزیر اعظم نے موسمیاتی کارروائی کے تئیں بھارت کی عہد بستگی سے باخبر کرایا، کیونکہ اسے قابل تجدید توانائی اور حال ہی میں اعلان شدہ قومی ہائیڈروجن مشن کی توسیع کے لئے ایک اہم ہدف کے طور پر دیکھا جارہا ہے۔
دونوں لیڈروں نے علاقائی پیش رفت بالخصوص افغانستان کی صورت حال کے تناظر میں خیالات کا تبادلہ کیا۔ اس تناظر میں دونوں لیڈروں نے انتہاپسندی و دہشت گردی کے ساتھ ساتھ انسانی حقوق نیز خواتین اور اقلیتوں کے حقوق کے تعلق سے ایک عمومی بین الاقوامی منظرنامہ ترتیب دیے جانے کی ضرورت پر اتفاق کیا۔
کوئلے کی وزارت
مرکزی وزیر جناب پرہلاد جوشی نے ریکارڈ پرفارمینس پر ایم سی ایل کی تعریف کی
کمپنی نے 6 لاکھ ٹن روانہ کی کوئلہ سپلائی کا ریکارڈ توڑا
نئی دہلی،29اکتوبر، 2021/ کوئلے، کانکنی اور پارلیمانی امور کے مرکزی وزیر جناب پرہلاد جوشی اور ریل ، کوئلے اور کانکنی کے وزیر مملکت جناب راؤ صاحب پاٹل دانوے نے آج مہاندی کول فیلڈز لمیٹڈ  کے چیئرمین و مینیجنگ ڈائریکٹرز اور کارکردگی ڈائریکٹرز کی تعریف کی جیساکہ کمپنی نے 6.04 لاکھ ٹن ریکارڈ کوئلے کی سپلائی کر کے ایک نیا ریکارڈ قائم کیا ہے۔
وزیر جناب جوشی نے ایم سی ایل کی قیادت اور سبھی متعلقہ فریقوں کی مربوط کوششوں کو سراہا۔ جن میں کوئلہ کانکن ، ٹھیکہ کارکن ، ریلویز ، ٹریڈ یونین لیڈر اور مقامی انتظامیہ بھی شامل ہیں۔ انہوں نے ان سبھی فریقوں کی کارکردگی کو سراہا۔ ایم سی ایل نے اڈیشہ میں کوئلے کی اوسطاً 5.25 لاکھ ٹن سپلائی دی ہے۔
وزیر نے ناردرن کول فیلڈز لمیٹڈ  کے سی ایم ڈی جناب سنہا کی تعریف کی جن کے پاس ایم سی ایل کی اضافی ذمہ داری بھی ہے۔ جناب سنہا کی تعریف اس بات کو یقینی بنانے پر کی گئی کہ دونوں ہی ذیلی کمپنیوں نے 10 لاکھ ٹن کوئلے کی سپلائی کی ہے۔
رواں مالی سال کے دوران ایم سی ایل نے صارفین کو 95.7 ملین ٹن سے زیادہ کوئلے کی سپلائی کی ہے جو پچھلے سال کی بنسبت تقریباً 21 فیصد زیادہ ہے
وزیراعظم کا دفتر
وزیراعظم اور آئرلینڈ کے وزیراعظم کے مابین ٹیلیفون پر گفت و شنید
نئی دہلی، 22اپریل2020،آج ٹیلیفون پر ایک گفت و شنید کے دوران آئرلینڈ کے وزیراعظم عالیجناب ڈاکٹر لیو واراڈکر نے وزیراعظم کے ساتھ کووڈ-19وبائی مرض کی نوعیت اور کیفیت پر تبادلۂ خیالات کئے۔ ساتھ ہی ساتھ دونوں ملکوں کے ذریعے اس کے صحتی اور اقتصادی اثرات پر قابو حاصل کرنے کے لئے کئے جانے والے اقدامات پر بھی بات چیت ہوئی۔
وزیراعظم وراڈکر نے آئر لینڈ میں اس چھوت سے نمٹنے کے سلسلے میں بھارت نژاد ڈاکٹروں اورنرسوں کے ذریعے ادا کئے جانے والے کردار کی ستائش کی۔ وزیراعظم نے آئرلینڈ کے وزیراعظم جناب وراڈکر کا شکریہ ادا کیا اور کہا کہ آئرلینڈ میں بھارتی شہریوں کی خبرگیری اور حاصل ہونے والے تعاون کےلئے وہ ان کے شکر گزار ہیں۔ ساتھ ہی وزیراعظم نے یہ بھی وعدہ کیا کہ وہ بھارت میں مقیم آئرش باشندوں کو بھی مماثل سہولتیں فراہم کریں گے۔ دونوں رہنماؤں نے اس امر پر اتفاق کیا کہ بھارت اور آئرلینڈ اس وبائی مرض سے نبردآزما ہونے کی عالمی کوشش میں فارما سیوٹیکلس اور طبی شعبوں میں دستیاب اپنی قوتوں کے استعمال کے ذریعے اپنا تعاون دے سکتے ہیں۔ دونوں رہنماؤں نے آئرلینڈ اور یوروپی یونین کے ساتھ کووڈ کے پھوٹ پڑنے کے بعد کے پس منظر میں بھارت کے تعاون کو مستحکم بنانےکےمضمرات سے متعلق موضوعات پر بھی گفت و شنید کی۔
رہنماؤں نے اس امر پر اتفاق کیا کہ وہ موجودہ بحران کے دوران رونما ہونے والے تغیراتی زاویوں کے سلسلے میں ایک دوسرے کے رابطے میں رہیں گے اور ایک دوسرے سے مشورہ کرتے رہیں گے۔
۔۔۔۔۔۔۔۔۔۔۔
م ن۔ک ا۔
U-1959
(
پیٹرولیم اور قدرتی گیس کی وزارت
او این جی سی نے آزادی کا امرت مہوتسو کے تحت مختلف سرگرمیاں انجام دیں
ملک کی آزادی کے 75 ویں سال کی تقریبات کے ایک حصے کے طور پر ، وزارت پٹرولیم اور قدرتی گیس  کے زیراہتمام ، اینرجی مہارتن آئل اینڈ نیچرل گیس کارپوریشن لمیٹڈ  نے کیندریہ ودیالیہ اور انجینئرنگ کالجوں کے طلباء کے دوروں کا اہتمام کیاتاکہ یہ طلباء ہندوستان کے مختلف حصوں میں تیل کے شعبے کے تعلق سے جانکاریاں حاصل کرسکیں۔ ان دوروں کا مقصد ہندوستان کی نوجوان نسل کو تیل اور گیس کے کاروبار میں دلچسپی پیدا کرنے اور اس شعبے کے تعلق سے انہیں معلومات فراہم کرنا ہے۔ جو کہ توانائی کے شعبے میں ہندوستان کی خود کفالت  کا ایک اہم عنصر ہے۔ ان دوروں کا اہتمام کووڈ-19 کے تمام تررہنما اصولوں کی پابندی کے ساتھ کیا گیا۔
آزادی کا امرت مہوتسو کے تحت ، او این جی سی نے ستمبر 2021 سے جنوری 2022 کے دوران 25 گروپوں کے مطالعاتی دوروں کا اہتمام کرنے کا ایک وسیع منصوبہ بھی تیار کیا ہے۔ہر گروپ میں 100 طلباء کو منتخب کیا گیا ہے۔ اس منصوبے کے تحت ، او این جی سی نے پہلے ہی طلباء کے پانچ گروپوں کے فیلڈ وزٹ مکمل کر لیے ہیں۔ مطالعہ کے دورے 1 سے 15 ستمبر کے دوران او این جی سی کے پانچ مختلف مقامات احمد آباد ، مہسانہ ، انکلیشور ، کمبے اور کاویری میں منعقد کیے گئے تھے۔ ان دوروں کے ذریعہ طلباء کو توانائی کے شعبے، اس سے متعلق کاروبار اور ان کے پیچھے سائنس اور ٹیکنالوجی کی مختلف باریکیوں سے روشناس کرایا گیا۔
شمالی گجرات میں او این جی سی کے مہسانہ میں واقع پلانٹ میں ، پٹن کے گورنمنٹ انجینئرنگ کالج کے 96 طلباء کو تیل کے شعبے میں جاری کاموں کی نمائش کے لیے چار بیچوں میں سوبھاسن سنٹرل ٹینک فارم  میں لے جایا گیا۔ مہسانہ میں او این جی سی کے سینئر ایگزیکیوٹیوز نے طلباء سے بات چیت کی اور 13-14 ستمبر 2021 کے دو روزہ دورے کے دوران آپریشن کی پیچیدگیوں کی وضاحت کی۔
او این جی سی کے کمبے میں واقع پلانٹ میں 13-15 ستمبر کے دوران لونج میوزیم اور آکھولجونی کے تین بیچوں میں، ہر بیچ جو کہ30 طلباء پر مشتمل تھا اور انہیں تین گروپوں میں تقسیم کیا گیا تھا، کو فیلڈ وزٹ کرایا گیا۔ انکلیشور میں واقع پلانٹ میں انکلیشور کے کیندریہ ودیالیہ کے طلباء کے لیے مطالعاتی دورے کا اہتمام کیاگیا، تاکہ انہیں ویل سائٹس ، سی ٹی ایف ، اور ورک اوور رگس پر او این جی سی میں ہورہے آپریشنز کی جھلک مل سکے اور وہ قریب سے تیل کے شعبے کی باریکیوں کو سمجھ سکیں۔
کاویری میں واقع پلانٹ کی جانب سے ایک سے 15 ستمبر کے دوران دیگر 100 طلباء کے مطالعاتی دورے کا اہتمام کیا گیا۔ کووڈ-19 کی موجودہ صورتحال کو مدنظر رکھتے ہوئے ، 100 طلباء کے پورے بیچ کو 10-10کے چھوٹے چھوٹے گروپوں میں تقسیم کیا گیا۔ پڈوچیری انجینئرنگ کالج کے طلباء نے اس دورے میں بڑھ چڑھ کر حصہ لیا اور ہر بیچ کے ساتھ کالج کی فیکلٹی بھی تھی۔ کوتھالم اور نریمانم میں واقع اواین جی سی کے پلانٹ میں ان طلبا کو لے جایا گیا جہاں انہوں نے کئی طرح کی مشینوں اوروہاں جاری کاموں کا مشاہدہ کرایا گیا۔
سماجی انصاف اور تفویض اختیارات کی وزارت
سماجی انصاف و تفویض اختیارات کی وزارت نے موجودہ وبا کے تناظر میں اولڈ ایج ہوم کو چلانے اور بندوبست کرنے والی تنفیضی ایجنسیوں کے لئے پیشگی گرانٹس جاری کرنے کا فیصلہ کیا
آج کی تاریخ تک 21-2020 کے دوران تنفیضی ایجنسیوں کیلئے 83.74 کروڑ روپئے پہلے ہی جاری کیے جاچکے ہیں
سماجی انصاف اور تفویض اختیارات کے وزیر مملکت جناب رتن لال کٹاریا نے آج راجیہ سبھا میں ایک سوال کے تحریری جواب میں اطلاع فراہم کی کہ موجودہ وبا کے تناظر میں اور اس حقیقت پر غور کرتے ہوئے کہ تنفیضی ایجنسیوں کے پاس اولڈ ایج ہوم کو چلانے اور اس کے بندوبست کیلئے مناسب فنڈ نہ ہو، لہٰذا سماجی انصاف اور تفویض اختیارات کی وزارت نے ان کے لئے پیشگی رقم جاری کرنے کا فیصلہ کیا ہے۔ آج کی تاریخ تک 21-2020 کے دوران تنفیضی ایجنسیوں کیلئے کُل 83.74 کروڑ روپئے پہلے ہی جاری کیے جاچکے ہیں۔
سماجی انصاف وتفویض اختیارات کی وزارت بزرگ شہریوں کیلئے قومی ایکشن پلان  نافذ کررہی ہے۔ جس کا ایک اہم جزو معمر شہریوں کیلئے مربوط پروگرام ہے۔ اس کے تحت تنفیضی ایجنسیوں مثلاً ریاستی حکومتوں / مرکز کے زیر انتظام علاقوں کو رجسٹرڈ سوسائٹی کے ذریعے پنچایتی راج اداروں مقامی بلدیاتی اداروں، غیرسرکاری تنظیموں ، رفاہی تنظیموں کو بزرگ شہریوں کیلئے گھر  چلانے اور اس کے بندوبست کیلئے مالی امداد فراہم کی جاتی ہے۔
----------------------
م ن۔م ع۔ ع ن
U NO: 5518
(Visitor Counter : 136
وزارت خزانہ
وزیر خزانہ نے جی 20 کے وزرائے خزانہ اور مرکزی بینک کے گورنروں کے ساتھ دوسری غیرمعمولی آن لائن میٹنگ میں شرکت کی
نئی دہلی، یکم اپریل 2020؛ / خزانے اور کارپوریٹ امور کی مرکزی وزیر محترمہ نرملا سیتا رمن نے گروپ 20 کے وزرائے خزانہ اور سینٹرل بینک کے گورنروں اور سینٹرل بینک کے گورنروں  کی دوسری غیرمعمولی میٹنگ میں شرکت کی۔ یہ میٹنگ سعودی عرب کی صدارت کے تحت منعقد کی گئی جس کا مقصد عالمی معیشت پر کووڈ – 19 وبا کے اثرات اور اِس عالمی چیلنج سے نمٹنے کے لیے کی جانے والی مربوط کوششوں پر تبادلۂ خیال کیا گیا۔
وزیر خزانہ نے اِن میٹنگوں کے انعقاد پر سعودی صدارت کو سراہا جن کے ذریعے گروپ 20 کے سبھی ارکان کو یہ موقع فراہم ہوا کہ وہ نہ صرف اپنے انفرادی تجربات سے ایک دوسرے کو آگاہ کریں بلکہ وہ بہتر تال میل کے ساتھ اس سلسلے میں کام کریں۔
گروپ 20 کے وزرائے خزانہ اور مرکزی بینک کے گرنروں نے گروپ 20 کی ایف ایم سی بی جی کی پہلی غیرمعمولی آن لائن میٹنگ 23 مارچ 2020 کو منعقد کی تھی جس میں کووڈ – 19 وبا کے پھیلنے پر مذاکرات جاری رکھنے کے سلسلے میں آن لائن میٹنگ کرنے کا فیصلہ کیا گیا تھا۔ میٹنگ میں یہ فیصلہ بھی کیا گیا تھا کہ کووڈ – 19 کے ، مارکیٹ اور معاشی حالات پر کیا اثر پڑیں گے اور اِس وبا کے دوران اور اس کے بعد کے حالات پر معیشت کو سہارا دینے کے لیے مزید کیا کام کیے جائیں۔ اِس میٹنگ کا انعقاد پہلی آن لائن میٹنگ پر کیے گئے مذاکرات پر عمل کرنے کے سلسلے میں کیا گیا تھا۔ نیز اِس بات پر بات چیت کرنے کے لیے کیا گیا تھا کہ 26 مارچ 2020 کو گروپ 20 کی رہنماؤں کی آن لائن سربراہ کانفرنس کے دوران اِن رہنماؤں کی طرف سے دیئے گئے بیانات پر عمل کیا جائے۔ سربراہ میٹنگ کے دوران رہنماؤں نے گروپ 20 کے وزرائے خزانہ اور مرکزی بینک کے گورنروں کو یہ کام دیا گیا کہ وہ کووڈ -19 کی روک تھام کے لیے کارروائی میں گروپ 20 کا ایک لائحہ عمل تیار کریں۔ یہ لائحہ عمل متعلقہ بین الاقوامی تنظیمیں کے ساتھ قریبی تعاون سے کیا جائے۔
محترمہ سیتا رمن نے گروپ 20 کے مجوزہ لائحہ عمل کی حمایت کی اور اِس بات پر زور دیا کہ اس طرح کے طریقۂ کار سے مختلف طبقوں کو سیکھنے اور گہرائی سے غور و خوض کرنے کا ایک موقع فراہم ہوگا۔ گروپ 20 کے رہنماؤں کے بیان کا حوالہ دیتے ہوئے جو ضابطہ ذاتی اور نگرانی کے اقدامات کے بارے میں تھا انہوں نے اس بات کو یقینی بنانے کی اہمیت پر زور دیا کہ مالی نظام کی طرف سے مدد جاری رہے گی اور معیشت جلد از جلد بحال ہو جائیں گے۔
وزیر خزانہ نے آئی ایم ایف ٹول کٹ کا جائزہ لینے اور اسے فروغ دینے میں خصوصی مداخلت کی۔ انہوں نے مشورہ دیا کہ آئی ایم ایف کووڈ – 19 سے متعلقہ مالی ضرورتوں کو پورا کرنے کے لیے اختراعی انداز کے دیسی طریقے تیار کر سکتا ہے۔
محترمہ سیتا رمن نے ایک ملک کی کرنسی دوسرے ملک میں استعمال کرنے کے معاملے پر بین الاقوامی مالی فنڈ آئی ایم ایف کی حوصلہ افزائی کی کہ وہ غیر منجمد مختصر مدتی تحلیلی سویپ سہولت کی تشکیل کے لیے اپنے موجودہ مسائل کا استعمال کرے۔ جسے دنیا کے ممالک جیسے اور جب ضرورت ہو تیزی سے استعمال کر سکیں۔ انہوں نے ضرورت کے مطابق دو طرفہ سویپ انتظامات کی نئی لائنوں کو کام میں لانے کی غرض سے ملکوں کے لیے لچکدار رویے کی اجازت دیئے جانے کی ضرورت پر زور دیا۔
محترمہ سیتا رمن نے مداخلت کرتے ہوئے گروپ 20 کے اپنے ہم منصبوں کو کووڈ – 19 بحران سے نمٹنے کے لیے حکومت ہند کی طرف سے کی جانے والی کوششوں سے بھی واقف کرایا جس میں غریبوں کے لیے ایک اعشاریہ سات ٹریلین روپے کے راحت پیکیج ، 150 ارب روپے کا ہنگامی صحت فنڈ اور دیگر بہت سے مالی اور ضابطہ جاتی اقدامات بھی شامل ہیں ۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1424
(Visitor Counter : 90
وزیراعظم کا دفتر
وزیر اعظم نے جی ای ایم انڈیا کے اعلی کارکردگی کرنےوالوں کو ان کے غیرمعمولی اور شاندار تعاون کےلئے انہیں مبارکباد دی
وزیراعظم جناب نریندر مودی نے جی ای ایم انڈیا کے اعلی کارکردگی کرنے والوں کو ان کے غیرمعمولی اور شاندار تعاون کےلئے انہیں مبارکباد دی ۔
ایک ٹویٹ تھریڈ میں کامرس و صنعت کے مرکز ی وزیر جناب پیوش گویل نے بتایا کہ جی ای ایم انڈیا کے اعلی کارکردگی کرنے والوں کے تعاون کو تسلیم کیا گیا ہے اور انہیں کریتا۔ وکریتا گورو سمان سماروہ 2023 میں اعزاز سے نوازا گیا ہے ۔ ایم او ایچ ایف ڈبلیو نے کریتا ۔ وکریتا گوروسمان سماروہ 2023 جیتاہے۔ ایوارڈ کی تقریب کااہتمام کامرس و صنعت کی وزارت کے گورنمنٹ ای مارکیٹ پلے کے ذریعہ کیا گیا تھا۔
جناب پیوش گویل کی جانب سے ٹویٹ تھریڈ کے جواب میں وزیراعظم نے ٹویٹ کیا؛
’’ @ جی ای ایم ا نڈیا کے اعلی کارکردگی کرنےواوں کو ان کے غیرمعمولی تعاون کے لئے مبارکباد، اس طرح کی کوششیں خوشحالی اور خود انحصاری کی طرف بھارت کے سفر کو مستحکم کرتی ہیں ‘‘۔
ارضیاتی سائنس کی وزارت
ازحدشدیدسمندری طوفان ‘فانی’جو ساحلی اڈیشہ میں سایہ فگن ہے ،اس کی گھنٹے وار تفصیل
نئی دہلی 03 مئی ۔
|
|
مشاہدے کی تاریخ /وقت 
|
|
3 مئی 2019
|
|
محل وقوع ارض البلد /طول البلد
|
|
3مئی 2019 کو دوپہر ڈھائی بجے بھارتی وقت کے مطابق، از حد شدید سمندری طوفان تھوڑا سا شمال کی جانب بڑھا ہے اور یہ اڈیشہ کے ساحل پر20.5 ڈگری ارض البلد اور 86.0 ڈگری طول البلد میں بھونیشور سے25 کلومیٹر شمال- مشرق اور کٹک کے قریب مرتکز رہا۔
|
|
سمندری طوفان کے دوران چلنے والی ہوا کی رفتار
|
|
ہواکی رفتار 140سے 150 کلومیٹر فی گھنٹہ ،جو بڑھ کر 165 کلومیٹر فی گھنٹہ تک پہنچ سکتی ہے۔
بھونیشور سے سب سے زیادہ تیز یعنی98 کلومیٹر فی گھنٹہ ہوا کی رفتار کی خبر ملی تھی جو بھاتی معیاری وقت کے مطابق آج دوپہر ڈھائی بجے جنوب-مغرب کی طرف بہہ رہی تھی اور گزشتہ 6گھنٹوں کے دوران 13.9 سینٹی میٹر بارش ہونے کی خبر ملی ہے ۔
|
|
پیش گوئی
|
|
فانی نام کے اس ازحد شدید سمندری طوفان کے شمال- شمال مشرق کی جانب پیش قدمی جاری رہنے کاامکان ہے اور آئندہ 6گھنٹوں کے دوران یہ مزید کمزور ہوکر شدید سمندری طوفان کی شکل اختیار کرلے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔م ع۔ ن ا۔
U-2041
(Visitor Counter : 50